system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Criț, Brașov.
assistant
Criț, mai demult Cruce, Criș, Crișu, (în dialectul săsesc Detschkrets, Krets, în , în trad. "Cruce", în , în trad. "Cristuru Săsesc") este un sat în comuna Bunești din județul Brașov, Transilvania, România.

În evul mediu a fost posesiune a Mănăstirii Cârța. Primele mențiuni documentare datează de la 1270-1272.

Biserica  
Pe locul actualei biserici se găsea o biserică veche, din piatră, consemnată documentar pentru prima dată în 1270. Vechea biserică a fost demolată în 1810 și în 1814 a început construcția actualei biserici, în stil neoclasic. 

În secolul al XV-lea a fost ridicat un zid de incintă cu contur oval neregulat. Se mai păstrează patru din cele cinci turnuri inițiale. În sec. al XIX-lea a fost demolat zidul interior, iar în 1909 au fost demolate parțial magaziile pentru provizii. În 1908, s-a practicat o poartă prin turnul de vest, pentru a permite trecerea dricului. De aceea, turnul se numește în prezent Leichenturm (turnul cadavrelor).

Turnul din sud, în care se găsea poarta principală, fusese prevăzut cu ghidaje pentru poarta buscată. Acesta s-a năruit în 1925. În 1955 s-a năruit și turnul din nord, dar a fost reconstruit în 1957, cu două etaje.

În biserică se găsesc lăzi datate 1666 și 1724. Băncile pictate datează din anul 1793. Pe clopote sunt inscripționați anii 1549 și 1551.

Galerie imagini

Note

Bibliogafie 
 Juliana Fabritius-Dancu - Cetăți Țărănești Săsești, Revista Transilvania, Sibiu 1983

Lectură suplimentară 
 Criț. Istoria, poveștile și viața unui sat de sași, Ruxandra Hurezean, Editura Școala Ardeleană, 2016, Cluj - prezentare

Legături externe 
Obiective turistice în Criț
 Informații generale Criț
 Dicționar de localități din Transilvania

Vezi și 
 Biserici fortificate din Transilvania
 Biserica fortificată din Criț

Criț, Bunești